Downloaded from YTS.MX
Official YIFY movies site: YTS.MX
2023. NOVEMBER 8.
Ma 2015. augusztus 6-a, csütörtök van.
Sarah Corbett meghallgatására készülök.
Sarah, tudod, hogy miért vagy ma itt?
Igen.
Mondd, miért vagy itt?
- Mert apukám meghalt. - Oké.
Kérlek, ülj le!
Jack, engem Brandynek hívnak, az a munkám, hogy beszéljek veled.
- Mondtad, hogy meghalt apa. Hogy hívták? - Jason Paul Corbettnek. C-O-R-B-E-T-T.
És édesanyádat?
Molly Martensnek.
És a nagypapádat?
Tom Martensnek.
Oké. Te hogy szólítod?
Tom nagypapának.
Tom nagypapa. Oké.
2015. AUGUSZTUS 2.
NYOLC ÉVVEL KORÁBBAN
Davidson megyei segélyhívó. Honnan kér segítséget?
Tom Martens vagyok.
A Panther Creek Courtból hívom,
és segítségre van szükségünk.
Mi történt ott?
A lányom férje, a vejem
összeverekedett a lányommal.
Beavatkoztam és fejbe ütöttem.
- Mivel? - Egy baseballütővel.
Egy baseballütővel?
Igen, asszonyom.
Segítsen!
- Eszméleténél van? - Nincs.
Lélegzik?
Nem tudom.
Aludtam, amikor csörgött a telefon.
DAVIDSON MEGYEI SERIFFHADNAGY
Hajnali háromkor nem jó hírekkel hívnak.
Szóval felkeltem, és elindultam az észak-karolinai Meadowlands felé.
Bejutottam a házba, szétnéztem a hálószobában,
és rettenetes látvány fogadott.
Régóta nem láttam ilyen véres bűnügyi helyszínt.
A női lakó elmondta, hogy Molly Corbettnek hívják,
és az áldozat a férje, Jason Corbett.
Nagyon hideg van itt.
Rendben. Mondja el, mi történt ma éjjel!
Verekedtünk.
- Kivel? - A férjemmel.
A lányomnak rémálma volt.
Felébredt ránk Jason, és nagyon dühös volt.
Fojtogatott.
Hogyan fojtogatta?
Először nagyon erősen nyomott itt a kezével.
Egy pillanatra elengedett, akkor hangosan sikítottam.
A következő, amire emlékszem, az, hogy bejött apám.
Oké.
Veszekedést és lépéseket hallottam a felettem lévő emeletről.
Durvának hangzott.
Megfogtam az ütőt, és felszaladtam.
Amikor kinyitottam a hálószoba ajtaját, így szorította Molly torkát.
Látta, hogy jövök,
és megfordult, így tartva őt.
Mondtam neki, hogy engedje el.
Azt mondta, hogy meg fogja ölni.
A hálószoba és a fürdőszoba felé kezdte vonszolni.
Megütöttem.
Megütöttem a baseballütővel.
Ő kinyúlt, és megfogta az ütőt.
Jason elvette a baseballütőt.
Megpróbálta megütni apát.
Azt hiszem, nem találta el, és...
én...
fejbe ütöttem.
Mivel ütötte fejbe?
Egy téglával az éjjeliszekrényemről.
Oké.
Nem vagyok biztos benne. Fejbe vagy vállon ütöttem.
Hányszor ütötte meg Jasont?
Nem tudom.
Nem emlékszik?
Nem tudom.
Nem tudom, hányszor ütöttem meg.
Nem tudom, hányszor lökött meg.
Nem tudom. Én...
Egy csata volt.
Ez a két ember azt mesélte, hogy az életükért küzdöttek.
A férj sérülései rettenetesek voltak.
Ők pedig sértetlennek tűntek.
Észak-Karolinában joguk van az önvédelemhez.
De ők voltak az áldozatok, vagy Jason?
AZ ESKÜVŐTŐL A GYILKOSSÁGIG: AMERIKAI CSALÁDI DRÁMA
Ugye tudja, hogy a férje belehalt a sérüléseibe?
Nem tudtam.
Nem élte túl a sérüléseit.
Mióta voltak együtt?
Hét éve.
A gyermekeim nem vér szerintiek.
Az elhunyt első felesége gyermekei.
Szeretné, hogy felvegyük a kapcsolatot a férje családjával?
Istenem!
És ha félek a családjától?
Félek, hogy elviszik a gyerekeket.
- Törvényesen házasok? - Igen.
- Örökbe fogadta a gyerekeket? - Nem.
Akkor ez egy valós lehetőség.
ÍRORSZÁG
EGY NAPPAL JASON HALÁLA UTÁN
Felhívták a testvéremet, hogy meghalt Jason.
Összevesztek Mollyval.
JASON NŐVÉRE
Meglökte Jasont, aki elesett, beverte a fejét, és meghalt.
Azonnal próbáltam felhívni Mollyt,
de nem értem el.
Nem értettem. Nem tudtam feldolgozni.
Nem tudtam elhinni.
Jasonnel nagyon jóban voltunk.
Hatalmas családunk volt.
A limericki Janesboróban nőttünk fel.
Jason, Wayne és én voltunk a legfiatalabbak.
Mindig Jason volt a legjobb barátom.
Amikor megtudtam a hírt, rögtön Jackre és Sarah-ra gondoltam.
Néhány órán belül összepakoltam és úton voltam,
hogy Amerikába repüljek kideríteni, hogy mi történt Jasonnel
és biztonságba helyezzem a gyerekeket.
TRACEY FÉRJE
Minél hamarabb Észak-Karolinába kellett érnünk.
Jason a végrendeletében minket tett meg gyámnak.
Egyenesen Jason ügyvédjéhez mentem.
Elhoztam a végrendeletet, és pár óra múlva repültem Amerikába.
Egyeztettünk a kerületi ügyész hivatalával a nyomozás irányáról.
Rögtön láttam, hogy ez nem egy átlagos ügy lesz.
HELYETTES KERÜLETI ÜGYÉSZ
Nyugalmazott FBI-ügynök vagyok.
Milyen munkát végzett az FBI-nál?
A karrierem elején bűnüldözéssel foglalkoztam,
a második felében kémelhárítással.
Tom Martens nyugalmazott FBI-ügynök,
aki képzett a kihallgatás művészetében, és maga is képzett kihallgatókat.
Nem végeznénk megfelelően a munkánkat, ha minden kritika nélkül,
egy az egyben elfogadnánk azt, amit valaki olyan mond, aki megölt valakit.
Talán jó lenne, ha csak elmesélném a történetet.
Rendben.
Mert segítene megnyugodnom.
Rendben.
Feltűnt, hogy Tom próbálta irányítani a narratívát,
és úgy bemutatni a dolgokat, ahogy ő akarja.
Tom végig nem ismerte el, hogy látta, hogy Molly megüti Jasont.
Molly részt vett egyáltalán a verekedésben?
Amikor elvesztettem a baseballütőt és ő kiszabadult,
valahogy elterelte Jason figyelmét.
Összezavarodtam. Nem tudom, hogy.
Ezt nem hittük el.
Az eset éjszakáján kimentem a házhoz,
és megtudtam, hogy Molly édesanyja a pincében volt.
Az ő vallomását is felvettük.
Sharon Martens azt mondta, hogy zajra ébredtek az éjszaka közepén,
és hallotta, hogy sikít a lánya.
A férje felkelt az ágyból, felment megnézni, hogy mi történt,
ő pedig átfordult, és visszaaludt.
Ez elég megdöbbentő.
Milyen nagyanya tesz ilyet? Milyen anya tesz ilyet?
Sharon Martens azt mondta, hogy semmilyen formában nem reagált
erre a rettenetes, erőszakos, robbanásszerű eseményre,
ami egy, a szeretteivel teli ház emeletén történt.
Ez nem stimmel.
A segélyhívást is megvizsgáltuk.
...három, négy.
Egy, kettő, három, négy. Remek.
Egy, kettő, három, négy. Egy...
Meghallgatták a felvételt mentősök, és szerintük nem próbálták újraéleszteni.
Az túl nehéz.
Nem lehet közben ilyen precízen, ilyen ritmusosan számolni.
Egy... Számolok én. Egy, kettő, három, négy.
A mentősök azt is leírták, hogy Jason teste hideg volt,
egymásra néztek, és egyikük azt is mondta:
„Mit mondtak, mikor halt meg?”
Ez nem tudományos bizonyíték,
és több dolog is befolyásolja, hogy milyen gyorsan hűl ki egy test,
de a számunkra meggyőzőnek tűnt.
Lehetséges, hogy Martensék
egyeztették a történeteiket, mielőtt kihívták a rendőrüket.
MEADOWLANDS ÉSZAK-KAROLINA
Megtudtuk, hogy pár órával Jason halála után
Molly és Thomas Martens hazament,
és ekkor a gyerekek Molly Martens és a családja felügyelete alatt álltak.
Martensék 48 órán belül igényelték
Jack és Sarah gyámságát, örökbefogadását és felügyeleti jogát.
Kértem, hogy telefonon beszélhessek velük, felügyelt láthatást kértem, akármit.
Csak meg akartam ölelni őket.
Elveszítették az apjukat.
És Molly nem engedte.
Ez a sok dolog mind egyszerre történt, egybeesett,
én meg látni akartam a testvéremet.
Kértük a temetkezési vállalkozót, hogy láthassuk Jasont,
és ő őszintén elnézést kért, de azt mondta, arra utasították,
hogy ne engedje, hogy lássuk.
Azt hiszem, Molly el akarta hamvasztatni Jason testét,
mielőtt odaértünk.
Azt gondoltam: „Mit tettél?”
Aztán megkaptuk a boncolás eredményét.
A boncolási jegyzőkönyv...
rettenetes.
Jasonnek horzsolások voltak a homlokán,
a szeme alatt,
a lapockáján,
és aztán elérünk a fejéhez.
Harminc évnyi ügyészi munka alatt
még nem láttam ehhez fogható képeket.
Annyi...
ütés érte a fejét,
amennyit a patológus meg se tudott számolni,
mert átfedték egymást,
és Jason koponyájának egy darabja a boncoláskor kiesett az asztalra.
Hihetetlen nagy erő kell,
hogy ilyen sérülést okozzunk.
Négynapos jogi eljárásba került, hogy láthassam Jason testét.
Rettenetes látni,
hogy mit tehet az egyik ember a másikkal.
A gyerekei pár méterre aludtak a hálószobájukban,
és biztos vagyok benne, hogy az utolsó erejével rájuk gondolt.
Megfogtam a kezét, és megígértem, hogy vigyázok a gyerekekre,
és hogy igazságot fognak szolgáltatni azért, ami vele történt.
NÉGY NAPPAL JASON HALÁLA UTÁN
Jack és Sarah otthon, az ágyukban aludtak,
amikor megtörtént az esemény.
Kisgyermekek kihallgatásának szakértői hallgatták meg őket.
A Dragonfly Gyermekvédelmi Központba vitték őket.
Kezdjük az első dologgal, amit mondtál, hogy meghalt apukád.
Hogyan halt meg?
A húgomnak rémálma volt...
JACK 10 ÉVES
...mászó bogarakról.
Tündéres és bogaras takarók voltak mindenhol az ágyán.
Apa megharagudott és kiabált anyával, anya sikított egyet,
és nagypapa megütötte a baseballütővel.
Aztán apa elvette az ütőt, és megütötte vele nagypapát.
Ezért anya fogta a...
Volt a szobában egy tégla, amit le akartunk festeni.
Megütötte itt a halántékát,
és meghalt.
Oké.
Honnan tudod, hogy a húgodnak rémálma volt?
A szüle... Anya mondta.
Oké.
Anyukád és apukád korábban is veszekedtek már?
Apa nagyon haragszik, ha anya égve hagy egy lámpát.
SARAH 8 ÉVES
- Mit csinál ilyenkor? - Kiabál vele.
Oké. Láttad valaha, hogy megütötte?
Egyszer.
Kis dolgokon is nagyon megharagszik.
- Kire haragszik? - Anyára.
- Láttad, hogy haragszik rá? - Igen.
És amikor haragudott, mit csinált?
Fizikailag és verbálisan is bántotta anyát.
Láttad, hogy fizikailag bántja?
- Egyszer-kétszer. - Mit láttál?
Megütötte, megpofozta, lökdöste.
Mindkét gyermek állított dolgokat Jasonről.
Erre jól oda kell figyelnünk.
De több olyan szót is használtak, ami váratlan egy nyolc- vagy tízévestől.
Fizikailag és verbálisan is bántotta anyát.
Ez szokatlan és feltűnő.
Honnan tudod, hogy fél tőle?
Ő mondta.
Nem. Anya mondta.
Ki mondta ezt?
Anya.
Anya mondta.
Ő mondta.
Édesanyád mondta.
Lehetséges, hogy felkészítették a gyerekeket.
Nagyon sokszor mondták, hogy az anyukájuk mondta ezt meg azt
az éjszakáról és korábbi eseményekről.
Anya mondta ezt, nem, amikor négy voltam, nem, amikor öt, hanem amikor hat voltam.
„Apukád nem valami jó apa.”
Miért mondta ezt Sarah-nak?
Mi igaz, és mi nem az?
Visszanéztük Molly és Tom vallomásait.
Tudtam, hogy erőfölényben van. Harcművész volt.
Bokszoló.
Próbáltam egy ütőnyire maradni tőle.
Igen.
Halálosan rettegtem.
Próbáltuk megkeresni, hogy Jason képzett volt-e
karatéban vagy harcművészetben,
vagy hogy tanult-e bokszolni.
Jason halála után kevesebb, mint egy héttel
megkeresett a Davidson megyei seriffhivatal,
olyan kérdésekkel, hogy Jason MMA-harcos volt-e.
Hogy profi bokszoló volt-e.
Hogy a családunk az IRA tagja volt-e.
Nevetséges dolgokkal.
Mindent megpróbáltak, hogy tönkretegyék a hírnevét.
Azt akarom, hogy az egész világ megtudja az igazat Jasonről.
Ő volt a legkedvesebb ember a világon.
Mindig mosolygott.
JASON BARÁTJA
Mindenki szerette. Mindenkivel jóban volt.
Nagyon karizmatikus volt, és hangosan beszélt.
Mindenki hallotta, ha a közelben járt.
A családja volt a mindene.
Gyerekkorunkban nem hittem romantikusnak,
amíg meg nem ismerte az első feleségét, Mags-t.
Egy este buliztunk, és bemutattam Magst Jasonnek.
Rögtön látszott, hogy egymásnak teremtették őket.
MAGS LEGJOBB BARÁTNŐJE
Boldogok voltak.
Én, Margaret téged, Jasont férjemül fogadlak
jóban-rosszban, gazdagságban és szegénységben,
egészségben és betegségben, míg a halál el nem választ.
Házat építettek.
Mags bölcsődét nyitott, Jasont pedig előléptették,
nem is lehetett volna jobb az életük.
És Jasonnek a gyerekei voltak a mindene.
Élete legszebb napjai voltak, amikor megszülettek.
Ez az! Jó fiú! Szereted Sarah-t.
JASON HANGJA
- A kisfiam! - Ki az, Jack?
Jack, tudod, mit mondott Sarah?
Azt mondta, hogy vett Jacknek egy traktort és egy utánfutót ajándékba,
mert a bátyja vagy, és nagyon szereti Jacket.
Szállj le a székemről!
Ez volt az egész életének a kezdete.
Mit művelsz?
Táncolsz?
Ez mind gyökeresen felfordult, amikor egy éjszaka felhívtak,
hogy Magsnek asztmás rohama volt, és meghalt.
A férjemmel elmentünk a kórházba.
Jason Magsszel volt, és hallottuk...
hogy könyörgött, hogy ne menjen,
ne hagyja ott.
Jason...
abban a pillanatban...
teljesen összetört.
Leveleket írt Magsnek, és a sírjánál hagyta őket.
MINDIG TE LESZEL AZ ÉLETEM SZERELME ÉS ÁLMAIM NŐJE.
Az egész család próbált segíteni, de nagyon kevés ideje volt gyászolni.
Két kisbaba egyedülálló apja volt, és munkába kellett járnia.
Ezért bébiszittert keresett,
így került az életünkbe Molly Martens.
Pár évvel múltam húsz, és több hónapja jártam valakivel,
váratlanul teherbe estem, és...
nem sokkal azután elvetéltem.
Szerintem bárki, aki esett át vetélésen
érti, hogy milyen megsemmisítő dolog lehet ez.
Rájöttem, hogy...
nem azzal akartam leélni az életem, akivel akkor jártam,
és ez talán egyszerűbb, ha elmegyek,
és élvezem a világot.
Számomra természetes volt, hogy gyerekekkel dolgozzak.
Szóval beléptem egy bébiszitter-ügynökséghez,
és amikor Jason megkeresett,
a profilján írta, hogy elveszítette a feleségét.
Ez nagyon megérintett.
Ott volt ez a két kisbaba anya nélkül,
és talán nekem is hiányzott, hogy betöltsem ezt az űrt.
Természetes volt, hogy tehetségesen bánik
a kisgyerekekkel,
mert a két kisöccse születésekor
már elég idős volt, hogy segítsen az édesanyjának.
Nagyon ügyes volt velük.
Egy szokásos, esős napon érkeztem Írországba.
Megismertem Jasont, és ő megnyugtatott.
Elbűvölő és vicces volt. Különlegesnek éreztem magam melette.
Molly még nem volt régóta az országban, amikor elkezdett feltűnni a dolog,
a kis jelek Jason és Molly közt.
Egyszer a tengerparton sétáltunk, ők lemaradtak, és Tracey mondta,
hogy szerinte több a kapcsolatuk, mint munkaadóé és alkalmazotté.
Úgy éreztem, örömet csempészek Jack, Sarah és Jason életébe.
Hozd a szandálod!
Felvesszük a harisnya fölé.
Szia!
Írországban még nyáron is kell a harisnya.
Sarah, hány éves vagy?
Kettő.
Két és fél.
Igen.
Hány éves vagy?
- Négy és fél. - Biztos, hogy nem másfél?
Biztos vagy benne?
De amikor úgy kiabálsz, hogy...
Az olyan, mint egy másfél éves.
Sarah nagyon hamar elkezdett „anyának” szólítani.
Kezdtem a gyerekek anyjává válni,
mielőtt az anyjukká váltam.
Csodálatos volt.
Molly mellett Jason mosolygott,
amire már régóta nem volt példa.
De Jason Mollynak küldött e-mailjeiből egyértelmű,
hogy Jason le akarta lassítani a kapcsolatuk tempóját.
„Jack és Sarah miatt aggódom.
Elég tragédia érte már őket a rövid életük során, és bár erősek,
nem szeretném újra nehézségek elé állítani őket.”
„Nagyon félek, Molly. Nem akarlak elveszíteni,
de nem akarom azt se kockáztatni,
hogy Jack és Sarah még egy anyát elveszítsen.”
Molly mindig azt akarta, hogy tegyék hivatalossá a kapcsolatot.
Nagyon nyomult.
NEM FOGOK ÖRÖKKÉ VÁRNI VAGY MELLETTED MARADNI,
AMÍG VÉRE DÖNTÉST HOZOL.
Végül Jason arról kezdett beszélni, hogy ez egy lehetőség,
hogy Jack és Sarah új életet kezdjen,
és stabil családi környezetben élhessenek, anyjuk és apjuk is legyen.
A barátaimmal voltunk valahol.
Először Jason jött be, mögötte pedig Molly,
a gyűrűjét mutogatva.
Mondtam nekik, hogy azt akarom, hogy boldogak legyenek.
Mags is ezt akarná.
Úgy döntöttünk, az Egyesült Államokba költözünk.
Főleg az életmódunk miatt,
különösen a gyermeknevelésre vonatkozó része miatt.
MEADOWLANDS ÉSZAK-KAROLINA
Izgalmas új kezdet volt ez a családunk számára.
SARAH 15 ÉVES
Amikor először láttam a házat, azt hittem, egy kastély.
Nagyon menő volt.
Tetszett, hogy minden sokkal nagyobb, mint Írországban.
Emlékszem, amikor először jártam bent, a szobámban szaladgáltam körbe-körbe.
Nagyon tetszett a hatalmas kert is, ahol lett trambulinunk és kutyánk is.
Nagyon boldogak voltunk. Izgalmas, új kaland volt.
Amerikába költöztünk!
JACK 17 ÉVES
Nagyon gyorsan beilleszkedtünk,
amikor az észak-karolinai Meadowlandsbe költöztünk.
Rögtön elkezdtünk úszni járni és sportcsapatokban játszani.
Mindenki nagyon kedves és barátságos volt.
Remek közösség volt.
Miután Molly, Jason, Jack és Sarah Észak-Karolinába költözött,
néhány héten belül esküvőre készültek,
amit mindannyian boldogan vártunk.
Azt akartuk, hogy Jason boldog legyen, és odautaztunk, hogy támogassuk.
Mindenki izgatott volt.
Egy csomó programra elvittek.
Voltunk NASCAR-versenyen,
barbecue-zni, sokat játszottunk és szórakoztunk.
Itt van Molly Knoxville-ből...
AZ ESKÜVŐ ELŐTTI ESTE
...és Jason a messzi Limerickből, Írországból!
Tanúként mindenkivel beszéltem, és jól kijöttünk egymással.
Énekeltünk, ittunk, táncoltunk.
Fantasztikus volt a hangulat.
Jason boldognak tűnt.
Másnap, az esküvőn kezdett feltűnni, hogy valami nem stimmel,
amikor Molly koszorúslányával, Susie-val beszélgettem.
Készültem egy beszéddel.
A beszédem előtt Tracey-vel beszélgettem,
mondtam, hogy olyan ez, mint egy tündérmese.
Mondta, hogy milyen csodás, milyen romantikus az egész.
Hogy Molly Írországba utazott,
hogy Jason gyerekeinek keresztanyja legyen,
mivel Mags gyerekkori barátja volt.
Mi van?
És most ő lesz a mostohaanyjuk.
Nem tudtam hova tenni ezt.
Bébiszitter volt.
Mi? Azt hittem, viccel.
Teljesen megdöbbentett, hogy az esküvő amerikai vendégei így tudják.
Miért találna ki bárki ilyesmit?
2015 AUGUSZTUSA
A nyomozás során
Mollyról is kérdeztük az embereket.
A barátait, a családját, a szomszédait.
És egyre bizarrabb dolgokat hallottunk.
Az egyik szomszéd elmondta, hogy egy könyvklubba járt,
ahol az egyik nő elmesélte, hogy terhes.
Molly állítólag részletesen elmesélte,
hogyan szülte meg Sarah-t.
És voltak ott páran, akik tudták, hogy ez nem igaz.
Mégis, ott mesélte előttük a történetet.
A kollégiumi lakótársának
mesélt a halott nővéréről, aki rákban hunyt el.
Megtudtuk, hogy ez sem igaz.
Tehát kitalált egy történetet a nem létező nővéréről.
Miért számít, hogy Molly ilyen sokszor állított
nyilvánvalóan valótlan dolgokat?
Azért számít, mert azon az éjszakán csak hárman voltak a szobában.
Jason nem mondhatja el a történetét. Tom és Molly maradt.
És arra a következtetésre jutottunk, hogy Molly nem szavahihető.
A másik dolog, ami kiderült,
az Molly következetes követelése,
hogy örökbe fogadhassa Jason gyerekeit.
Már pár hónappal az esküvő után elment egy válóperes ügyvédhez,
hogy feltérképezze, lenne-e joga a gyerekekhez.
Örökbe akartam fogadni őket, mert a gyerekeim voltak.
Én voltam az anyjuk. Az anyucijuk. A gyerkőceim voltak.
Jasonnel szóba került az is, hogy az örökbefogadási ceremónia
az esküvői szertartás része lehetne.
Nagyon sok ígéretet megszegett, de ez volt az egyik legfőbb.
Többször rákérdeztem, hogy hogy állnak az örökbefogadással.
Hogy segíthetek-e.
Jason azt mondta, dolgozik rajta, de semmi nem történt.
Átnézve Jason e-mailjeit, amikhez hozzájutottunk a halála után,
Jason próbálta betartani az ígéretét, hogy Molly örökbe fogadhassa a gyerekeit.
Láttunk egy e-mailt, amit Jason egy ügyvédnek küldött.
Egy sor szembeszökött az ügyvéd válaszában.
VÁLÁS ESETÉN ELKÉPZELHETŐ, HOGY A BÍRÓ ÚGY DÖNT,
HOGY A GYERMEKEK ÉRDEKÉBEN ÁLL,
HOGY MOLLY KAPJA A TELJES FELÜGYELETI JOGOT.
Jason nem vállalta ezt a kockázatot.
2015. AUGUSZTUS 15.
13 NAPPAL JASON HALÁLA UTÁN
Davidsonban zárt ajtók mögött kezdődött a felügyeletért folytatott harc.
A vita középpontjában a tízéves Jack Corbett
és nyolcéves húga, Sarah áll.
A gyerekek az apjuk második felesége, Molly Paige Martens gondjára vannak bízva.
Emlékszem, Molly mesélte, hogy Tracey-ék el akarnak venni tőle,
és hogy a bíróságra megy, és azt mondta, hogy nyerésre áll.
Molly azt mondta, hogy szép, új életünk lesz.
Már nézegetett is lakásokat, új autókat, iskolákat, ahova járhatunk majd.
Nem juthatott volna eddig az ügy.
A gyerekek ír állampolgárok. Az apjuk is ír állampolgár volt.
Nem fogadta örökbe őket. Nem kettős állampolgárok.
Kizárólag ír állampolgárok.
Bemutattunk bizonyítékokat arra, hogy egyértelműen én voltam az anyjuk.
Én vittem őket mindenhova, etettem őket
és én végeztem a napi teendőket,
amit minden kétséget kizáróan bebizonyítottunk,
és velem voltak otthon, biztonságos, stabil környezetben.
2015. AUGUSZTUS 8.
A kiskorú gyermekek,
Sarah és Jack Corbett gyámságáról döntenek.
Sarah és Jack szülei azt akarnák,
hogy a gyerekeik a szülőföldjükön nőjenek fel,
ahol ismerős a kultúra, a vallás, a szokások,
és ahol a mindkét ági rokonok készek arra, hogy segítsenek a felnevelésükben.
A gyerekek visszatérnek Írországba.
Azt mondták, Jason azt akarta, hogy a gyerekek Írországban éljenek.
Mi?
Jason élni akart.
Jason nem gondolta, hogy meghal. Én sem gondoltam, hogy meghal.
És ha, nem tudom, valami őrült világban azt hitte volna, hogy meg fog halni,
akkor a gyerekeit az anyjuknál akarta volna tudni.
Ebben őszintén hiszek.
Emlékszem a napra, amikor elvettek Mollytól.
Egy rendőrautó állt meg a ház előtt.
Kiszállt két rendőr, és megállt mögöttük egy kisbusz,
két emberrel.
Azt mondták, hogy a bíróság úgy döntött, elviszik a gyerekeket.
Jack küzdött, és azt kiabálta:
„Nem megyek veletek! Nem vihettek el!”
Sarah pedig sírt.
Emlékszem, Jack kezét fogtam, és azt kérdeztem tőlük, hogy hová megyünk.
„Kik vagytok? Vigyetek haza! Hová visztek?”
Én teljesen összeomlottam, sírtam,
de próbáltam kitartani.
Próbáltam megérteni az egészet, és... nem is tudom.
Hogy hogyan történhetett ez.
Nagyon szeretlek.
Elbúcsúztunk, azt mondtam, szeretem, és ő is mondta, hogy szeret.
Tíz éves voltam,
és ő volt az egyetlen, aki minden nap velem volt.
Attól búcsúztam el, aki amióta az eszemet tudtam, az anyám volt.
Szerettem Mollyt.
Nem tudtam, hogy búcsúzunk. Csak egy látogatás volt.
Azt hittem, nemsokára újra találkozunk, de ekkor láttam őket utoljára.
A tizenegy éves Jack és a nyolcéves Sarah tegnap érkezett vissza Írországba.
Molly Martensre és édesapjára, a 65 éves Thomas Martensre
a rendőrség gyanúsítottként hivatkozik a 39 éves Jason halálával kapcsolatban.
Mire hazaértünk, Írországban
hatalmas hírverés volt a családunk és apa körül.
JASON ÚTJA MEGVILÁGÍTJUK JACK ÉS SARAH HAZAÚTJÁT
Sokkolt, hogy ennyi embert érdekli, és hogy otthon ilyen híres lett az ügy.
Megígértem Jasonnek,
hogy Mags mellett lesz eltemetve.
Nagyon sokan voltak ott, akik szerették és támogatták apámat és minket,
és az utolsó kétszáz métert a koporsó mögött sétálva tettük meg.
APU
Nehéz volt a tudat, hogy soha többé nem látom.
CSODÁLATOS FELESÉG ÉS ANYA
SZERETETT FÉRJ
Emlékszem, hogy éjszakánként átöleltem Sarah-t, és azt kérdezte,
hogyan veszíthetett el három szülőt.
Bízni akartam Tracey-ben és Davidben. Őszintén.
Ez járt a fejemben.
Mondogattam magamnak, hogy bíznom kell bennük, és szeretnek.
De nagyon nehéz volt, mert nem akartam újra megsérülni.
Teljesen traumatizáltak voltak a gyerekek.
Arra volt szükségük, hogy az anyjuk legyek, és az lettem.
Szerencsére Tracey-vel képzett nevelőszülők vagyunk.
Tudtuk, hogy mire van szükségük,
és a terápia is a gyógyulásuk fontos része volt.
A család semmilyen kapcsolatot nem engedett.
Nem vették fel a telefont.
Úgyhogy a közösségi médiában üzentem a gyerekeimnek.
HÁROM HETE VETTEK EL TITEKET TŐLEM.
Nem beszéltem velük...
a látogatás óta...
MOLLY HANGJA
...ami alatt úgy tudtam,
hogy az látogatás, nem búcsú.
Mondjátok el nekik, hogy szeretem őket!
MOLLY HANGJA
Boldog szülinapot, gyerkőcök!
Át akartak repülni az iskola felett.
Molly a közösségi médiában kérlelte az embereket,
hogy mondják el nekünk, hogy szeret.
TELEFONÁLJATOK HAZA! ANYA
LÁTNI AKAROM, AHOGY NŐTÖK.
KÜZDÖK ÉRTETEK. MINDEN PERCBEN HIÁNYOZTOK.
Folyamatos sortűz volt.
Biztonságos környezetet akartunk építeni, ők pedig mindezt próbálták lerombolni.
Nem beszélhettek a gyerekekkel. Ők öltek meg az apjukat.
Vártuk a toxikológia eredményét,
mert a nyomozás elején azt állították,
hogy Jason elég ittas volt.
Biztosan ivott.
Be volt vadulva.
Azt mondaná, hogy részegnek tűnt?
Igen, be volt rúgva.
Nem csak spicces volt.
Tudományos bizonyítékot szereztünk arra, hogy ez nem volt igaz.
TOXIKOLÓGIAI JELENTÉS
Nulla egész két század.
Észak-Karolinában nyolc századdal még legális vezetni.
A halála időpontjában nem volt részeg.
A kevés alkohol mellett
Jason szervezetében volt egy kicsi Molly nyugtató hatású altatójából.
Önként vette be,
hogy a tudtán kívül adták neki?
Ezt a kérdést valószínűleg sosem tudjuk megválaszolni.
De számomra megkérdőjelez mindent, amit tudunk a történtekről.
Újranézve Tom kihallgatását arról,
hogy hol verekedtek és hogyan történt, az egésznek semmi értelme nem volt.
Védekezésre használta, hogy előtte volt Molly,
hogy köztünk volt.
Maga előtt tartotta. Féltem, hogy megütöm.
Próbáltam kikerülni és elvonni a figyelmét,
és elérni, hogy elengedje.
Jason a legtöbb sérülését a feje hátulján és oldalán szenvedte el.
Hogyan lehet úgy ütni baseballütővel,
hogy a szemben álló ember feje hátulját találjuk el?
Több értelme van, ha menekült előle, vagy ha hátulról támadt rá.
A tetthelyen több szobában is voltak vérnyomok.
A hálószobában.
A folyosón.
A vécében.
Látszik a falakon, hogy hol ütötték meg őket fegyverrel.
A vérnyomszakértő rámutatott,
hogy vannak helyek, amik arra utalnak,
hogy Jasont esés közben is ütötték.
Van egy hely, ahol úgy ütötték Jasont, hogy a feje pár centire volt a padlótól.
Egyértelmű, hogy akkor is tovább verték Jasont, amikor már elesett.
Arra is rámutatott, hogy a hálószobaajtó hátuljára is került vér.
Ez azt jelenti, lehetséges, hogy halálos erőszak zajlott a szobában,
mielőtt odaért Tom, és még zárva volt az ajtó.
Molly elkezdett valamit, és Tom belesodródott?
Még ha önvédelemként is indult,
amikor Jason már nem agresszív velük, abba kellett volna hagyniuk a verését,
de ők nem hagyták abba, és halálra verték.
A vizsgálat eredményeképp
úgy döntöttünk, a szándékos emberölés a megfelelő vád.
Ez nem csak túlzott erő. Ez szándékos gyilkosság.
A volt modellt és nyugalmazott FBI-ügynök apját
gyilkossággal vádolják a férj halála ügyében.
Egy hónapon belül bíróság elé állnak, hogy ártatlannak vallják magukat.
Életfogytiglan is várhat rájuk.
Fejenként 200 000 dollár óvadékot kell fizetniük.
Be kell adniuk az útlevelüket,
és meg kell szakítaniuk a kapcsolatot a Corbett családdal,
különösen Jason Corbett két kiskorú gyermekével.
5 HÓNAPPAL JASON HALÁLA UTÁN
Az első pár, Írországban töltött hónapban
nagyon nem találtam a helyem.
Nagyon magányos voltam.
Senkiben nem bíztam.
Ekkoriban nem volt sok barátom,
és hiányoztak az amerikai barátaim.
Mindenki hiányzik Meadowlandsből.
Mondjátok el mindenkinek, hogy hiányoznak!
Sziasztok! Szeretünk.
Sarah-val teljesen máshogy éltük meg, bár ugyanonnan jöttünk.
Ő sokkal könnyebben beilleszkedett. Sokkal beszédesebb volt.
Nyíltabb.
Menjünk, nézzük meg, mit csinál Sarah!
Sziasztok! Ez a babahinta.
Megpróbálom újra.
Sokkal gyorsabban talált barátokra, mint én.
Könnyebben megnyílt.
Nézd a körmeit! Nincsenek kifestve, ugye?
- Egy ideje nem festettem. - Nem áll valami jól.
Hiányzott az életem, hiányzott a sok sport.
Hiányzott az iskola és hiányzott Molly.
2016. JANUÁR 9.
JACK ÜZENETE MOLLYNAK
Szia, anya! Jack vagyok. Ez nem derülhet ki. Hiányzol és szeretlek!
Küzdj tovább! Tudni akarom, hogy vagy.
Nagyon szeretlek. Kérlek, hívj fel!
Kiadták a sajtónak,
ami hatalmas árulás volt.
Ekkor kezdtem máshogy nézni az egészet,
elkezdtem utánajárni, hogy mi történt valójában,
és saját véleményt alkotni arról, hogy mi az igazság.
9 HÓNAPPAL JASON HALÁLA UTÁN
Ahogy a perre készültünk,
megtudtuk Írországból, hogy Jack szeretné elmondani az igazságot.
Úgyhogy egy élő videokonferenciás meghallgatást szerveztünk
az irodánk és Jack között Írországban.
Molly rávett, hogy hazudjak a kihallgatáson.
HELYETTES KERÜLETI ÜGYÉSZ
JACK KLINIKAI SZAKPSZICHOLÓGUSA
Hogyan vett rá erre Molly?
Történeteket talált ki apáról.
Azt mondta, hogy bántalmazta, és hogy ez az igazság.
Aztán sírni kezdett, és azt mondta, soha többé nem látna.
Nem értettem az egészet.
Nagyon sokáig nehezedett a vállamra ez a bűntudat.
Molly azt mondta, hogy azt kell mondanom, apa megütött, vagy elvisznek.
És nem látom többé.
Miért vagy itt?
Az apai nagybácsim és nagynénim el akarnak venni az anyukámtól.
A bíró meghallgatta a régi felvételeket.
Arról is tájékoztatták, hogy Jack visszavonta a vallomását,
és ekkor a bíró egyetértett velünk abban,
hogy Jack és Sarah vallomásai a Dragonfly Központból
nem befogadhatóak bizonyítékként, amit nem hallhat az esküdtszék.
Azt mondtam, amit Molly mondott nekem. Épp meghalt az apám.
Anyámat is elveszítettem, és nem akartam mást is elveszíteni, így hazudtam.
Soha életemben nem láttam, hogy apám kezet emelt volna Mollyra.
Féltem, meg voltam ijedve és nagyon fiatal voltam,
nem volt senkim a világon, és féltem, hogy elveszítem Mollyt.
Bűntudatom van, mert úgy érzem, csalódást okoztam apának.
Olyasvalakiként mutattam be, aki apa ellenkezője volt.
Azt akarom, hogy mindenki tudja az igazat, és megismerjék apát.
Apám csodálatos ember volt, és nem igazságos, hogy ez történt vele.
Nem emberhez méltó, ahogy apát megölték.
Halálra verték egy téglával és egy baseballütővel,
ezt a fájdalmat senkinek nem lenne szabad átélnie.
És a bizonyítékokból kiderül, hogy próbált menekülni előlük,
de egyre csak ütötték.
Nem hagyták abba,
ebbe még belegondolni is nagyon nehéz.
Próbálom kideríteni, hogy miért ölték meg Jasont.
Nagyon sok aggasztó e-mailt váltott Jason és Molly.
MIT TEHETNÉK, HOGY BOLDOG LÉGY...
MINDENT MEGTETTEM, TE MÉGIS MEGÜTÖD MAGAD, SÍRSZ, HÁNYSZ, KÁROMKODSZ, KIABÁLSZ VELEM...
AZT ÉRZEM, KEVÉS VAGYOK...
MINDENEMET NEKED ADTAM, A SZÍVEMET ÉS A GYEREKEK SZÍVÉT IS
TÉNYLEG EZT GONDOLOD?
ÚGY ÉRZEM, AKÁRMIT TESZEK, SZERINTED ROSSZUL CSINÁLOM.
Sok ijesztő jel volt a kapcsolatukban.
Meadowlandsiektől is kaptam üzeneteket.
Ezt Facebook Messengeren írta valaki.
„Jason és Molly a halála előtti pénteken egy buliban voltak,
Molly lekicsinyelte Jasont, dagadéknak szólította,
aki elevett mindent az ikertestvére elől, mert annyit zabál, mint két másik.
Jason a buli vége előtt elment és rosszkedvűnek tűnt, nem volt önmaga.
Beszéltünk arról, hogy visszajönne Írországba,
mert nem volt jó a házasságuk.
Egy barátjának is írt.
NÉHA JÓ ITT LENNI, MÁSKOR ALIG VÁROM, HOGY LELÉPJEK.
A GYEREKEK SZUPEREK. MOLLY MÉG MINDIG ŐRÜLT.
MÉG MINDIG HAZA AKARSZ JÖNNI?
REMÉLEM.
BESZÉLTÉL ERRŐL MOLLYVAL?
NÉHA, DE MINDIG KATASZTROFÁLIS A VÉGE.
Összerakva a kirakós darabjait szerintem vége volt a kapcsolatuknak
és Jason haza akart költözni, és hamar meg is tette volna.
Molly pedig nem tudta elengedni Jasont a gyerekekkel,
mert ha megteszi, mindent elveszít.
2017. JÚLIUS
KÉT ÉVVEL JASON HALÁLA UTÁN
Új fejlemények az országos gyilkossági rejtélyről,
amelyben egy volt modell és édesapja
életfogyti börtönre számíthat a nő férjének halála ügyében.
A TÁRGYALÁS KEZDETE
Nem követtem el bűncselekményt.
Volt egy pillanat a küzdelem során, amikor megvédtem apámat,
és ha nem teszem meg, akkor szerintem most nem élne,
és engem is megölt volna Jason.
Nem tudom, hogy van-e rosszabb egy apa számára,
mint ha a gyermeke a szeme láttára hal meg.
Az életem árán is meg akartam menteni,
és semmit nem bánok.
Tom számára a legfontosabb...
A VÁD ZÁRÓBESZÉDE
...az volt, hogy megmentse Mollyt.
Mollyt mentve állítja, hogy ő ölte meg Jasont.
De teljesen kihagyja belőle Mollyt.
Az állam állítja, hogy Molly bűnrészes a gyilkosságban.
Dühös volt, hogy nem fogadhatta örökbe a gyerekeket.
Úgy írták le a helyzetet, hogy a férfi vette a házat.
Ő volt a kenyérkereső.
A nő csapdába esett.
Ezt a rosszindulatot érezhette Jason, amit Tom a baseballütővel közvetített.
Ilyen érzés a rosszindulat.
Tudják, milyen a rosszindulat,
amikor Molly téglája közvetíti?
„Gyűlölöm őt, és meg akarom szerezni a gyerekeket!”
Ilyen érzés a rosszindulat. Tudják, hogy néz ki a rosszindulat?
Úgy, mint a képek arról, amit a koponyájával tettek.
A limericki Jason Corbett feleségét és apósát
több mint 20 év börtönre ítélték,
miután bűnösnek találták őket szándékos emberölésben.
Teljesen sokkos állapotban voltam.
Hittem a rendszerben,
és hittem, hogy számít az igazság.
Úgy éreztem, hogy ha nem sikítok aznap éjjel, ha...
Talán csak fojtogatott volna, de talán túlélem.
És azt hittem...
hogy miután apám egész életében az országot szolgálta,
és csodálatos apa volt,
ezzel véget ért az élete.
Az én hibámból.
Aggódtunk, hogy a bíróság nem találja bűnösnek a vádlottakat,
de úgy találták, és hálásak vagyunk ezért.
Számunkra ez a gyógyulás, az életünk újraépítésének a kezdete volt.
Újra élhettünk.
Ekkor éreztem magam először szabadnak
és üresnek, de jó értelemben.
Hogyan ellenkezhetsz?
Ennyi. Mindenképp vesztettél.
Kezdtem beilleszkedni a családomba.
Boldog szülinapot, Sarah és nagypapa!
Ők az anyukám, az apukám és a bátyáim.
Mutasd, hogy kell!
- Csak a karod mozgatod. - Mutasd, hogy kell!
Sarah!
Emlékszem az első alkalomra, hogy Jack apának szólított.
A lépcsőn ment felfelé, és válaszolt valamire, hogy „Oké, apa.”
Engem nagyon...
megérintett ez a pillanat.
Itt vált eggyé a mi kis vegyes családunk.
Minden jól ment, de aztán a lehető legrosszabbra fordult,
és minden újra elromlott.
Tudjuk, hogyan halt meg Jason. Most elmondjuk, hogy miért.
TOM ÜGYVÉDE
Elmondjuk a történetet. Az első tárgyaláson nem hangozhatott el.
MOLLY ÜGYVÉDE
De fogadom, hogy most elmondom.
Molly Corbett családja megkeresett, és megkért, hogy nézzem át az iratokat,
hogy meggyőzzem a fellebbviteli bíróságot, hogy új tárgyalást tűzzenek ki.
Az egyik első dolog, amit láttam, Molly kihallgatása volt
az események utáni reggelen.
A mai előtt hányszor kerültek fizikai összetűzésbe?
- Nem tudom. - Túl sokszor, hogy megszámolja?
Sokszor.
És a következő, amit láttam,
az volt, hogy a hatóságok kihallgatták a gyerekeket,
rögtön másnap kezdve, kiszállt a gyermekvédelem,
és mindketten irányítóként és bántalmazóként írták le az apjukat.
Majd három nap múlva a Dragonfly Központban is
megismételték ezeket az állításokat.
Egyszerű dolgok miatt is nagyon dühös lett.
Rosszabbodott az elmúlt két hónapban.
Többet káromkodik és kiabál, sokkal dühösebb.
Senki nem tudta, hogy két héttel korábban Jason az orvosánál járt,
és arra panaszkodott,
hogy néha ok nélkül
dühös lesz.
Szinte szó szerint azt mondta, amit később Jack.
Szóval azt gondoltam, hogy talán van ebben valami.
Kitaláltam egy jelszót.
Mesélj róla!
Az enyém a „galaxis”, a húgomé pedig a „páva”.
Ki mondta, hogy beszéljetek meg jelszavakat?
A nagymamám.
Ha azt mondom, hogy „páva”, és leteszem a telefont, átjön.
- Tenessee-ből? - Igen.
Emlékszel, hogy mikor találta ki?
Apa halála előtt néhány héttel volt a pávás dolog.
És a telefonszámuk? Leírtátok őket?
Az enyém egy baba alatt van.
A nagyanyjuk, Sharon Martens aggódott,
mert tudta, hogy mi folyik a házban, és kitalált egy-egy jelszót a gyerekekkel,
megadta nekik a számát, és elrejtette azt Jason elől,
mert tudta, hogyan reagálna.
Mesélj a betonelemről, amiről beszéltél, vagy tégláról, amit anyukád használt.
Nemrég vettünk virágokat, amiket el akartunk ültetni a kertben.
Le akartuk festeni, hogy szép legyen.
És azért volt anya szobájában, mert azelőtt esett.
- Egy téglát tart az éjjeliszekrényén? - A gyerekekkel le akartuk festeni...
a téglákat, és virágokat ültetni a postaláda köré.
Nem véletlen...
TOM ÜGYVÉDJE
...hogy a bizonyítékok
mind megerősítik azt, amit Tom és Molly a kezdetek óta mondott a rendőröknek.
Megdöbbentett, hogy az állam
sikeresen meggyőzte a bírót, hogy zárjon ki mindent,
amit a gyerekek mondtak.
Hogyan lehetett igazságos a tárgyalás,
ha az esküdtek nem hallhatták a bizonyítékot arra,
hogy Molly igazat mondott?
Az állam egyik érve az volt,
hogy a gyerekek visszavonták az eredeti vallomásaikat.
Igaz vagy hamis, hogy az apja bántalmazó volt?
HELYETTES KERÜLETI ÜGYÉSZ
Hamis.
Szerintem ez durva bírói tévedés volt.
MOLLY NAGYBÁTYJA
Jack a meghallgatás során úgy néz ki, mint aki begyakorolta a szöveget.
Úgy látom, agymosás áldozatai.
Én tudom, mi igaz.
Tudom, hogy amit mondanak, az nem igaz.
Hogy mi jár a fejükben? Nem tudom.
Az egyik interjút képzett gyermekszakértő vette fel steril környezetben.
A másikat nem.
Molly mondta, hogy így halt meg apa, és az ügyésznek...
Eltűntek.
Semmi gond. Látnak minket?
Ide kell hívnom Davidet.
Ha ez olyan fontos meghallgatás,
miért nem küldött Davidson megye valakit Írországba,
hogy rendes meghallgatást végezzen?
- Üdv! - Rendben. Így jobb?
Megyek, folytassátok!
Molly Corbett a női börtönben ült,
20-25 éves büntetését töltve.
És szerintem ártatlan volt.
2019. JANUÁR 31.
HÁROM ÉVVEL JASON HALÁLA UTÁN
Jó reggelt, üdvözlöm önöket Észak-Karolina Fellebbviteli Bíróságán.
Meg kellett győznöm a három bírót, hogy jogtalanság történt.
Bíró úr, szeretnék hozzászólni a döntéshez,
hogy kizárták a gyermekek vallomásait.
Az elsőfokú bíróság következtetései véleményem szerint tévesek.
Győztünk a fellebbviteli bíróságon.
A bíró úgy ítélt, hogy aznap éjjel Jason Corbett volt az agresszor.
Az állam fellebbezett a döntés ellen az Észak-Karolinai Legfelsőbb Bíróságnál.
Így újrakezdtem.
A gyermekeknek különleges rálátása volt
arra, hogy volt-e az apjuknak dühkezelési problémája.
Ezért problémás a gyermekek vallomásinak a kizárása.
A Legfelsőbb Bíróság visszavonult.
Isten áldja az államot és a bíróságot.
Döntött a legfelsőbb bíróság, és nyertünk.
Új tárgyalást rendeltek el.
És ezúttal hallja majd az esküdtszék a gyermekek vallomását.
Hatályon kívül helyezték Molly Corbett és Thomas Martens ítéletét.
A Legfelsőbb Bíróság helyben hagyta a fellebbviteli döntést,
új tárgyalást rendelve el Tom és Molly számára.
Súlyos problémák voltak a tárgyalással,
amiket helyre akartak hozni.
Mámorító érzés volt. Hazamehettem.
Ma éjjel Molly Corbett és édesapja óvadék ellenében szabadlábra kerültek.
- Milyen érzés a szabadság? - Örülök, hogy a családommal lehetek.
Apa és lánya egy óra különbséggel hagyta el a Davidson megyei börtönt.
Három és fél év után először
Molly szabad emberként jöhetett ki a börtönből.
Nem fair,
hogy ők
szabadon járhatnak.
Nem tudok koncentrálni.
És nincs kitűzve a tárgyalás napja.
Nincs...
Nem tudjuk, mikor lesz vége.
Újra itt kell ülnöm
és hagynom, hogy miattuk elmenjen mellettem az életem.
Nagyon rossz látni,
hogy azok, akik ennyit elvettek tőlem, akik megölték az apámat
szabadon járhatnak, megölelhetik az apjukat és az anyjukat,
miközben én, ha látni akarom apát, egy sírkőhöz kell, hogy kimenjek.
Most új esküdtszék előtt új tárgyalásra kell, hogy készüljünk.
Bemutatnak minden bizonyítékot, elmondhatjuk a teljes történetet.
Itt kiderülhetett a családon belüli erőszak.
Az engem ért erőszak,
amit elszenvedtem és eltűrtem, derülhetett ki ezen a tárgyaláson.
Szerintem elég tökéletes családnak tűntünk.
De Jason nem bánt jól velem.
Minden nap kihallgatott arról,
hogy mit csináltam aznap, kivel beszéltem, mit vettem fel.
És ha csináltam valamit a hajammal, megkérdezte,
hogy miért csináltam, hogy biztos fel akartam kelteni valaki figyelmét.
Minden nagyon veszélyes volt.
Néha csak forrt benne a harag, mert nem tartottam be valamit,
vagy olyan helyen jártam, ahol nem lett volna szabad.
És néha ez erőszakos helyzetekhez
vezetett.
Molly önmaga árnyékává vált.
Látszott, hogy nem boldog.
Nem volt annyi önbizalma.
Letört volt.
Akkor még nem tudtam, milyen kiterjedt és komoly a kapcsolati erőszak,
de most már tudom.
Irányított azzal, hogy nem fogadhattam örökbe a gyerekeket.
Ezt az elején még nem ismertem fel.
Mindig kérdezte, hogy miért olyan fontos az a papír.
Tudta, hogy a válás és a felügyeleti jog
nem volt kizárható, ha örökbe fogadom a gyerekeket.
Meg akart bizonyosodni arról, hogy ez ne történhessen meg.
Ha ekkor elhagyom, a gyerekeknek még nem lett volna szavuk a bíróságon,
és valószínűleg elveszítettem volna őket.
Nem akartam elveszíteni a gyerekeket, ezt ő is tudta.
Tudta, hogy sosem hagynám el őket.
Így egy barátom a környékről, aki a család ügyvédje volt,
azt ajánlotta, hogy készítsek felvételeket ne csak a bántalmazásról,
hanem általában az anyaságról is.
Hogy ha valaha elválunk,
amikor a gyerekek nagyobbak, legyen felvétel arról,
hogy én voltam az anyjuk.
Azt ajánlotta, hogy készítsek felvételeket.
Jackkel próbáltam beszélgetni.
Beszélhetnék két percet a gyerekeimmel? Te úgyis mindig velük vagy.
2015. FEBRUÁR 17. MOLLY FELVÉTELE
- Igen, sajnálom. - Ajánlom is.
Ezek kicsi, hangra bekapcsoló mikrofonok voltak,
amiket szerte a házban elhelyeztem.
A dohányzóasztal alján.
A pult alján.
Egyet az éjjeliszekrényen.
Irányítani akartam a helyzetet, amíg elég idősek nem lettek,
hogy szavuk legyen a bíróságon.
És volt, amikor azt hittem,
hogy meghalok, mielőtt ez megtörténik.
De az eszembe se jutott,
hogy Jason halna meg, mielőtt ez megtörténik.
A VÉDELEM KAPCSOLATIERŐSZAK-SZAKÉRTŐJE
Felhívott Doug Kingsbery, hogy a segítségemet kérné egy ügyben.
Egy nagyon sikeres üzletemberről volt szó.
Mindenkivel jól kijött. A légynek se tudott volna ártani.
De a bántalmazók otthon teljesen máshogy viselkedhetnek, mint nyilvánosan.
Doug küldött egy felvételt, amin a család vacsorázik.
Vacsorázhatnék a gyerekekkel? Ezt kértem, de megetetted őket.
Tíz perce beszéltünk telefonon, mondtam, hogy csinálok levest, és nem kértél.
Mert együtt akartam vacsorázni.
De nem érdekelt, mert te nem ezt akartad.
Azt mondtam, hogy főzök a gyerekeknek. És kérdeztem, hogy kérsz-e.
Nemet mondtam, mert semmibe vetted, amit kértem.
- Nem vettem semmibe. - Elfelejtetted. Nem érdekelt.
A bántalmazók szeretnek az áldozat szerepében tetszelegni.
És akárhogy próbálta Molly megnyugtatni,
vagy biztosítani, hogy a kedvéért tett valamit,
nem akarta, hogy megfeleljen neki. Nem akart megoldást.
Panaszkodni akart.
Azt mondtam, hogy szeretnék együtt vacsorázni.
Ezt mondtam, te meg...
Jack, ne lógj a korlátról, menj fel!
Ne menj a szobádba! Gyere ide!
Gyerünk, ne menj fel!
Ne küldd fel, ha...
- Vécére kell mennem. - Ott maradhatsz.
Rám tudnál nézni? A családommal akartam vacsorázni.
Azt mondtad, megeteted a gyerekeket.
Semmibe vetted, amit a vacsoráról kértem.
- Ülj le és fejezd be! - Kit érdekel?
Ne küldd ki őket, ha beszélek! Nincs jogod hozzá.
„Nincs jogod.”
Igen, nem fogadta őket örökbe.
Jason szerint ez további muníció,
amivel a helyére teheti Mollyt.
Palacsintakedd van. Csinálok, jó?
Nem akarok tőled semmit.
Többször kértelek.
El akarsz választani a gyerekeimtől.
Nem akarlak.
- Megteszem én. - Ki kér palacsintát?
De nekem sikerülni fog.
Egyértelmű fenyegetés Jasontől.
Ha el akarja venni a gyerekeket, majd elveszi ő tőle.
Nem kellene mindig elmondanom.
- Vegyétek elő a palacsinta hozzávalóit! - Megint ezt csinálod!
Másról beszélsz.
- Ne lökdösd a széked! - Ne veszekedj!
Feküdj le!
Menj fel! Nyomás!
Csak megijedt.
- Nyomás ágyba! - Megijedt, apa.
Nyomás az ágyba!
Ha az esküdtek meghallgatják ezt a bizonyítékot a kapcsolati erőszakra,
Tomot és Mollyt ártatlannak ítélik.
Ha Molly öt évvel ezelőtt hazudott egyet, vagy néhányat,
akkor nem bántalmazta Jason?
A lányom nem hazug. Én se vagyok hazug.
És ha valaki szerint azok vagyunk, hajrá!
Bizonyítsa be!
Megtudtuk, hogy Molly titokban felvételeket készített Jasonről.
Csak Molly tudott a felvételekről,
így ő irányíthatta a narratívát.
Molly válásra és gyermekelhelyezési perre készült.
Megtehetem azt, amivel próbálkozol.
- Semmivel nem próbálkozom. - De.
Egyértelműen próbálkozik valamivel.
Bárki, aki személyes kapcsolatban titkos felvételeket készít,
manipulálhatja a kontextust, rossz színben tüntetve fel Jasont.
Az apám meggyilkolása előtti utolsó hónapokban
más volt a hangulat otthon.
Nem csináltunk dolgokat együtt, családként.
Akkor tűnt fel, amikor megtaláltam a felvevőt apa autójában, és neki adtam.
Teljesen megdöbbent tőle.
Megkérdezte, mit szólnék, ha visszaköltöznénk Írországba.
Sarah rákérdezett, és apa azt mondta, hogy anya nélkül.
Molly ezt nem értékelné.
Tudta, hogy apa elvihet, és nem tudja megakadályozni.
Mindenből, amit Mollyról megtudtunk,
úgy tűnik, hogy hirtelen kiéleződött a helyzet
a házasságot, és ami számára a fontosabb, a gyerekek gyámságát tekintve.
Nézzük vissza Tom vallomását Jason meggyilkolásának éjszakáján,
és Tom és Sharon látogatásának okát!
Társasági emberek vagyunk.
Nem terveztünk semmit a hétvégére.
Szombat reggel kitaláltuk, hogy meglátogatjuk Mollyékat.
Négyórás út, gyönyörű nap volt.
De Tennessee-ből megtudtuk,
Tom és Sharon környezetéből,
hogy aznap estére Tom főnökével voltak terveik,
de az utolsó pillanatban lemondták.
Nem gondoljuk, hogy Tom azért jött Észak-Karolinába,
hogy baseballütővel megölje Jasont.
Az az elméletünk, hogy Molly kitervelt egy puskaporos helyzetet.
Ha Molly eléri, hogy Jasonnek dühkitörése legyen,
amit tanúként a szülei látnak,
akkor kérhet családon belüli erőszak elleni védelmet,
ami eltávolítaná Jasont a házból.
Aztán pedig igényelheti a gyermekek sürgősségi felügyeletét,
és elveheti Jason gyermekeit.
Amikor kicsúszott a kezéből és erőszakos lett a helyzet,
úgy tűnik, már nem érdekelte Mollyt, hogy túléli-e a férje.
7 ÉVVEL JASON HALÁLA UTÁN
Mindenki Tom és Molly Martensről beszél.
Ez az ügy régóta éket ver
az Egyesült Államok és Írország közé.
A dolgok jelenlegi állása szerint újratárgyalás várható
ugyanazokkal a vádakkal, 2022-ben.
Nehéz meghallgatnia azt, amit a halott testvéréről mondanak,
amiből úgy tűnhet, mintha megérdemelte volna?
Az egyik oka, annak, hogy könyvet írtam,
az volt, hogy nem tudtuk megvédeni Jasont.
Hét éve küzdök Jason igazságáért.
Most az újratárgyalást várjuk,
és feltételezem, hogy a védelem be fog idézni.
Szerintem azt fogják mondani, hogy kimostam Jack és Sarah agyát,
ami teljes hazugság.
Soha nem kényszerítenék egy gyereket arra, hogy hazudjon.
Sosem tennék ilyet.
Pakolok, készülődöm, mert reggel indulunk
a tárgyalás előtti meghallgatásra.
2015 óta először fogjuk látni Martenséket.
Ez a része nagyon nehéz lesz.
Jórészt az én dragonflybeli kihallgatásom miatt
kapták ezt a lehetőséget, ahol azt mondtam, apa megütötte Mollyt.
Mindig ott motoszkál a fejemben.
Reméljük, hamar újratárgyalják.
Több mint egy éve szabadok ezek,
és szerintem ideje
becsukni ezt a könyvet és igazságot szolgáltatni.
Ott akarok lenni, hogy támogassam apámat.
Jason Corbett, az otthonában 2015-ben halálra vert ír családja...
ELŐZETES MEGHALLGATÁS
...reméli, hogy a mai meghallgatáson kitűzik Molly és Tom Martens
új tárgyalásának a dátumát.
Bejöttek a tárgyalóterembe, és láttam Mollyt, láttam Tomot.
Elfordították a tekintetüket.
Rájöttem, hogy már nem félek.
Nem nekem kell félnem. Semmi rosszat nem tettem.
Igen, hazudtam.
De nyolcéves voltam.
És hiszek abban, hogy igazságot szolgáltatnak apámnak.
Friss híreink, Jason Corbett ír üzletember gyilkosai új tárgyalással néznek szembe
jövő nyáron, gyilkosság vádjával.
A család remélte, hogy karácsony előtt újratárgyalják.
Sajnos máshogy alakult.
Most nem tehetünk mást, várnunk kell.
Nagyon stresszes, hogy a fejünk felett lebeg ez.
De ha tanúskodhatok, amiben reménykedem,
akkor el tudom mondani, mi történt valójában a házban,
elmondhatom az esküdteknek,
hogy milyen volt Molly, és valójában mi történt.
Régóta várom, hogy mindent elmondhassak,
és régen nem tudtam,
hogy magyarázhatnám el azt, ami velem, a bátyámmal és apámmal történt.
Kívülről a ház
napfényes és szivárványos.
Belül pedig sötét és nehéz.
A kapcsolatom Mollyval rosszabbodott, amikor Amerikába költöztünk.
Sarah-nak és nekem volt egy képünk a szobánkban a biológiai anyánkkal,
és ő elvette a képemet és eldugta.
Molly akart lenni az egyetlen anyánk, mintha előtte nem lett volna más.
Sarah kapcsolata Mollyval szorosabb volt, mint az enyém.
Mindent együtt csináltak.
Ő volt a csodagyerek.
Én apámhoz álltam közelebb.
Emlékszem, apa egyszer üzleti útra ment, és azt mondtam neki: „Szia, szeretlek!”
Molly felüldözött a szobámba.
Feldúlta a szobát, szétdobálta a ruháimat, felfordította az ágyam,
kiforgatta a szekrényt.
Mollyval ültem az autóban, és megkérdeztem,
hogy elkezdhetnék-e baseballozni. Apa volt az edző, ő vihetett volna.
Molly felém fordult, és azt kérdezte,
hogy őt nem szeretem, vele nem is akarok lenni?
„Miért apáddal akarsz lenni?”
Szörnyen éreztem magam, azt hittem, tényleg megbántottam.
Volt, amit nem mondhattam el apának,
nehéz volt megkülönböztetni, hogy mi helyes és mi helytelen,
mert végig csak egyvalaki suttogott a fülembe.
Folyamatosan küzdenem kellett a szeretetéért.
Megtettem mindent, amit tudtam, hogy a figyelmét érezzem.
Nem is a szeretetét. És én szerettem őt.
Én és Jack is szerettük.
De egymás ellen fordított minket Jackkel, hogy küzdjünk a szeretetéért.
Szerintem ha oda jutott volna a dolog, hogy 13 évesen egy bíró elé állítanak,
én biztosan apámat választottam volna.
De Sarah Mollyt.
Molly állandóan elvette apától Sarah-t.
Nem lehetett...
Nem lehetett olyan kapcsolata apával, amit akart.
Ez Molly hibája. Ez szerintem Molly hibája.
MEADOWLANDS ÉSZAK-KAROLINA
Miközben a perújításra készülünk,
megtudtam, hogy Mollynak volt pár közeli barátja,
akik hallották, hogy Jason a dührohamai során
megfenyegette,
és akik látták Jason irányító viselkedését,
és alátámasztották, amiről Molly beszámolt.
Az egyik nő azt mondta,
hogy Molly mondta neki, hogy Jason korábban is fojtogatta a hálószobában.
Azt mondta, hogy Molly félt,
hogy Jason megfojtotta az első feleségét,
és egyre jobban aggódott, hogy vele is ez történhet.
Ezen meghökkentem.
Ez végig elérhető volt,
az első kihallgatás óta.
Az első felesége titokzatos körülmények közt halt meg.
Hivatalosan asztmás rohama volt.
Ez nem került elő.
Tom azóta aggódott, hogy beszélt Mikey Fitzpatrickkel.
INTERJÚ TOMMAL 20 NAPPAL JASON HALÁLA UTÁN
Jártak nálunk az anyai nagyszülők. A házunkban voltak.
Alkalmam volt beszélgetni
az elhunyt első feleség apjával.
Mikey Fitzpatricknek hívják.
Nem iskolázott ember. Nehéz érteni, amit mond.
Erős ír akcentussal beszél. Megkérdeztem, mit gondolt Jasonről.
Azt mondta, hogy megölte a lányát.
Ez megdöbbentett.
Nem tudtam, hogy csak egy megkeseredett ember-e,
akinek kellett, hogy vádoljon valakit a lánya halála miatt,
vagy volt alapja erre.
Halál komolyan beszélt.
Nem viccelt.
Senki nem nézett rendesen utána Mags halálának,
vagy Mags halála körülményeinek.
Mindenki elfogadta a boncolási eredményeket,
amíg Doug bele nem ásta magát.
Megszereztem a hivatalos boncolási jegyzőkönyv másolatát
Jason első feleségéről.
A HALÁL VÉLHETŐ OKA AKUT SZÍV- ÉS LÉGZÉSLEÁLLÁS
MÁSODLAGOS HÖRGŐGÖRCCSEL EGY ASZTMÁS BETEGNÉL.
Megvizsgáltattam egy orvosszakértővel.
Szerinte Jason első felesége nem asztmás rohamban halt meg.
Szerinte a bizonyítékok arra utalnak,
hogy kézi fojtogatás okozta sérülésekbe halt bele.
Megtudtuk, hogy aznap éjjel Mags húga is ott volt.
A húga szerint Mags azt mondogatta, hogy meg fog halni.
Ez történik a fojtogatás áldozataival,
akik túlélik az eseményt,
de egy órán belül belehalnak a sérüléseikbe.
De Mags Corbett boncolási jegyzőkönyve szerint
nem voltak látható nyomok a nyaka külső oldalán.
NEM VOLT BIZONYÍTÉK KÜLSŐ SÉRÜLÉSRE
Azt mondta a szakértőm, hogy nem a külső sérülésekbe hal bele valaki.
Hanem a láthatatlan sérülésbe
a nyak belső oldalán.
Ez fontos.
Az állam azzal érvelt,
hogy Mollyt nem fojtogatták aznap,
mert nem volt látható sérülés a nyakán.
De megmutatta ezt a fotót, amit Molly Corbettről
a rendőrség kora reggel a ház előtt készített.
Rámutatott a hosszúkás nyomra
Molly nyakának bal oldalán, a füle alatt.
Addig nem tűnt fel.
Azt mondta, ez karmolás nyoma.
Ez gyakori fojtogatásnál,
amikor vagy a támadó körme
vág bele a nyak oldalába,
vagy néha az áldozaté, ahogy próbálja lefejteni a kezet.
Megkérdezte,
hogy megvizsgáltuk-e a pizsamát, amit Molly viselt.
Nem. Mit keresek?
Ha az áldozat elveszíti az eszméletét,
akkor nem irányítja a húgyhólyagját.
Azt mondta a szakértő, lefogadja, hogy vizeletnyomot találok
a pizsamája ágyéki részénél.
És ott is volt.
Hiszek abban,
hogy a kettes számú feleség csak azért nem lett a kettes számú áldozat,
mert aznap éjjel ott volt a 65 éves apja,
és be tudott avatkozni, meg tudta állítani.
Számos szakértőt vonultatott fel az állam és a védelem is.
Minden szakértő, aki látta Mags boncolását,
egyetértett, hogy nem asztmás rohamban halt meg.
De a mi szakértőink szerint ebből nem következik,
hogy Jason, vagy bárki más megölte.
Ez egy felelőtlen következtetés, amit nem támaszt alá bizonyíték.
Számos lehetséges egészségügyi probléma létezik,
amit egy asztmásnál asztmás rohamnak hihettek.
De az állítás, hogy biztos Jason fojtotta meg,
olyasmi, amit nem hallhat egy esküdtszék.
Féltünk, hogy ha ezt hallják, leblokkolnak.
SARAH 17 ÉVES
Jack és Sarah meg volt győződve arról,
hogy az ő vallomásuk mindent megold majd.
JACK 19 ÉVES
De még ha remekül is tanúskodnak,
és túlteljesítik a feladatukat,
akkor is pórul járhatunk.
Ezért hajlandóak voltunk tárgyalni a vádalkuról.
2023. OKTÓBER 23.
8 ÉVVEL JASON HALÁLA UTÁN
Ma Molly és Thomas Martens megjelent a bíróságon,
hogy beismerjék az enyhített vádat.
Molly Corbett nem tagadta a vádat.
Thomas Martens pedig bűnösnek vallotta magát.
Azt mondják, a példaszerű karrierje az FBI-ban, ahol a törvényt védte,
indokolja, hogy enyhe büntetést kapjon.
Nem akartam vádalkut kötni.
Készen álltam a tárgyalásra.
Készen álltam a küzdelemre, hogy győzzön az igazság.
De nem tudtam vállalni azt a lehetőséget, hogy veszítsünk,
és apám élete hátralévő részét
börtönben töltse.
Az állam és a védelem csapata is
átnéz minden bizonyítékot egy errefelé jól ismert ügyben,
és bemutatja a bírónak.
Ő pedig meghatározza, hogy milyen hosszú legyen a büntetésük.
Újra a feje tetejére állították az egész világomat,
az elmúlt nyolc év során nem is tudom, hányadszor.
Lehet, hogy szabadon sétálnak ki, mert már leülték a kiszabott büntetést.
Ez teljesen igazságtalan.
Apa nem ezt érdemli. Én sem ezt érdemlem.
Ez nem helyes. Nem fair.
A bíróság meghallgatta Molly Martens Corbett
barátainak és szomszédainak vallomásait, akik tudtak a vitákról,
az erőszakos és kontrolláló viselkedésről
Corbették házasságában.
Kérdések merültek fel az előző felesége, Margaret halálának okával kapcsolatban.
A védelem patológusai állítják, lehetséges,
hogy valaki megölte.
Mintha apa állt volna a bíróság előtt.
Úgy éreztem, egyre csak apa jelleméről volt szó.
Molly ügyvédei szerint volt egy közös nevező
a szülőanyám és apám halálában.
A szülőanyám megetetett,
mert a halála éjjelén felébredtem és sírtam.
És aznap éjjel, amikor apa meghalt, felébredtem és lementem.
Hogyan vádolhatnak engem azért, mert meghalt mindkét szülőm?
Ekkor értettem meg,
hogy a védelem számára ez csak egy ügy.
Nem ismerték apát, és nem is akarták megismerni.
Akármilyen nehéz is volt hallaniuk,
hogy Mags nem asztmás rohamban halt meg,
amit egész életükben etettek velük,
egy kicsit reméltem, hogy ez valahogy megtöri...
az agymosásukat.
De...
továbbra is elhiszik, hogy úgy halt meg,
és talán muszáj is ezt hinniük.
Haragszom, mert tudom, hogy apa nem ölte meg anyát.
MAGS NŐVÉRE ÉS ANYJA
Catherine néni nálunk volt aznap éjjel.
Örültem volna, ha behívnak tanúskodni,
mert én vagyok az egyetlen, aki ott volt Mags halálánál.
Kicsivel hajnali két óra után
Jason kopogott a hálószobám ajtaján.
Azt mondta, hogy Mags rosszul van. Asztmás rohama van.
Mags a konyhában volt, a mellkasát ölelte.
A kezében volt az inhalátora.
Jason őrülten próbálkozott mindennel, hogy megmentse.
Tom Martens azt mondta, hogy Mike mesélt neki arról,
hogy Mag Jason karjaiban halt meg.
Amikor ezt meghallottuk, az egész család dühbe gurult, főleg apa.
Azt mondta, hogy nem történt semmi ilyesmi.
„Amíg élek, hogyan hihetném azt, hogy Jason ölte meg a lányomat?”
Gyönyörű kapcsolatuk volt. Szeretetteljes pár voltak.
És Michael szerette Jasont.
A fiunk volt.
Úgy döntöttünk, hogy Michael ügyvédi nyilatkozatot tesz.
Apa elhunyt rákban,
úgyhogy most mi beszélünk az ő nevében.
„Michael Fitzpatrick nyilatkozata.
Rögzítem, hogy csak egyszer találkoztam Thomas Martensszel.
Kijelenthetem, hogy nem beszéltünk Margaret lányomról,
és nem tájékoztattam Thomas Martenst, hogy Jason ölte meg Margaret lányomat.
Thomas Martens ezen állításai teljesen valótlanok.”
2023. NOVEMBER 6.
A Davidson megyei bíró meghallgatja
az állam és a védelem záróbeszédeit, amik a végleges döntéshez vezetnek.
Az utolsó esemény, mielőtt a bíró meghozza az ítéletet,
az áldozatokra gyakorolt hatásról szóló beszámolók,
és Jack és Sarah vallomásai voltak a legfontosabbak.
Ezt nem csak édesapámnak, de magamnak is írtam.
Tizenkilenc éves vagyok.
Nagyon régóta nem beszélhettem,
és nyolc éve kell hazugságokat hallgatnom.
Lehetőségem nyílt elmondani az igazságot.
Már elég idős és elég bátor vagyok.
Mindig más beszélt a nevemben, és fontos nekem, hogy most én szóljak.
Meghallgatom a Chicken Fried-ot.
Betegyük?
- Betegyük? - Aha.
Mindig ezt hallgattuk.
Úgy éreztem, mellettem van.
Együtt vagyunk a legerősebbek.
- Igen. - Ugye?
- Együtt megoldjuk. - Igen.
- A tiétek az utolsó szó. - Nézz rám! Rendben lesz.
Vége a sírásnak.
Ideje dühösnek lenni. Bent húzd ki magad, szegd fel a fejed!
- Basszák meg! Számunkra senkik. - Igen.
Gyerünk, Sarah! Mit csinálunk?
Csináljuk!
Igen.
Gyerekként imádkoztam, hogy arra ébredjek, az egész egy rossz álom volt.
ÁLDOZATI BESZÁMOLÓK
A gyermekkoromat, a tinédzserkort
és a felnőttkor elejét apám nélkül kellett átélnem.
Bíró úr, ne tévessze meg Molly Martens civilizált maszkja.
Rendszeresen megalázott, és valótlanságokkal mérgezett.
Világosan fogalmazok. Sosem láttam, hogy apám megüti Molly Martenst.
Ki itt az áldozat?
Martensék megnehezítették az egészet azzal,
hogy el akarták hitetni, hogy apám rossz ember volt
Amit Molly és Tom Martens elvett tőlem, sosem kaphatom vissza.
Láttam apám véres kéznyomát a hálószobája ajtaján.
Nem lehetett önvédelem.
Nem döntött úgy, hogy elhagy minket. Elvették tőlünk.
Ő volt az áldozat.
Szerencsére apa csodás szülőket választott a számunkra.
Nem volt könnyű, de velük sokkal könnyebb volt.
Csak akkor értettem meg, hogy mit jelent az, hogy „család”,
amikor Tracey-ékhez költöztem Írországba.
Molly Corbett és Thomas Martens visszamegy a börtönbe
Jason Corbett haláláért.
Ma délután a bíró 51 és 74 hónap közti büntetésre ítélte őket...
...ami beleszámolva
a korábban szándékos emberölés miatt már letöltött büntetést is
csak hét-nyolc hónapot jelent.
A bíró kijelentette, hogy nehéz volt megtalálni az ügyben az igazságot,
de a gyermekek teljesen feddhetetlenek.
A nevük Jack és Sarah.
Szerintem Molly megtette a gyerekekért, amit tudott.
Nagyon nehéz volt ott ülnie, és meghallgatnia,
ahogy arról számolnak be, hogy valahogy ártott nekik,
amit egyszerűen nem hiszek el.
Nem bántalmaztam a gyermekeimet sem érzelmileg, sem testileg, sem máshogy.
A gyerekeket a gonosz eszközeiként használták fel.
Fegyverként használták őket ellenem.
Bántani akartak, és sikerült nekik.
Tudják-e a gyerekek az igazságot? Nem tudom.
Emlékeznek a tengerparti sétákra?
Arra, hogy Molly iskolába vitte őket?
Az ételre, amit főzött nekik?
Hogy emlékeznek a szülinapi bulikra?
Hogyan emlékeznek arra, amikor úszni tanította őket?
Hogy emlékeznek ezekre?
Hogy emlékezhetnek minderre,
és gyűlölhetik Mollyt?
Ma Molly Corbett és Thomas Martens szabad emberként jön ki a börtönből.
Tilos megpróbálnom kapcsolatba lépni a gyerekekkel.
Erre utasított a bíróság.
Hogy mit érzek, hogy az anyjuknak tartom-e magam,
nagyon sok fájdalmat okozna most nekik.
Gyűlölik azt az embert, akinek engem tartanak,
gonosz bántalmazóként gondolnak rám, az apjukat pedig csodálatosnak hiszik.
Már nem én vagyok az anyjuk, ez tény.
Hogy még mindig úgy gondolom-e, hogy az anyjuk voltam?
Igen. Az anyjuk voltam.
Egy másik életben Jack és Sarah anyja voltam.
Sarah, hány éves vagy?
Kettő.
Kettő és fél.
Igen.
Hány éves vagy?
- Négy és fél. - Biztos?
Igaz, hogy szerettem Mollyt.
De attól még, hogy szerettem, nem volt jó anya.
- Köszönj el a kamerától! - Szia!
Már nem érzek iránta semmit. Nem gyűlölöm.
Nem akarom, hogy hatalma legyen felettem.
Köszönöm.
Megértem azokat, akik azt hiszik, hogy nyolc éve apám szeretteivel élek,
apám családjával, apám barátaival.
És ezért mondom ezeket.
De mindig saját döntéseket hozhattam, lehetett saját véleményem.
Apám volt a hősöm. Felnéztem rá. A legjobb barátom volt.
Gyönyörű kisfiam!
JASON HANGJA
Jack, dobj egy puszit apának!
Ügyes vagy! Még egyet!
Mit csinálsz, apu?
Megyek Sarah-ért és anyáért. Hazajönnek Jack házába.
Szia, kicsim! Adsz egy puszit apának?
- Hiányzott apa? - Szia!
- Nézd, mit vett neked apa! - Apa ajándékot hozott?
Apám csodálatos ember volt. Jó apa.
Ő volt a legnagyobb támogatóm.
Ez az, Sarah!
Tudom, hogy apa és anya nem akarnák, hogy csak szomorúan üldögéljek.
Úgyhogy tovább kell élnem az életem, hogy büszkék lehessenek,
és olyan életem legyen, amilyet ők szántak nekem.
Apám szeretett engem és Jacket.
Mi voltunk a mindene, ez biztos.
Büszke vagyok rá, hogy Jason Corbett volt az apám.
A feliratot fordította: Kalmár Dávid